Ambițiile regionale ale Iranului, așa cum apar prin acțiunile Corpului Gardienilor Revoluției Islamice (CGRI), s-au concretizat prin punerea în funcțiune a unui culoar terestru ce leagă Teheran de Mediterana trecând prin Irak, Siria și Liban, subliniază numeroși experți.  Securizarea unei căi terestre ce traversează regiunea permite trecerea liberă de arme și combatanți afiliați Gardienilor în zonele pe care Iranul încearcă să le controleze, ceea ce va extinde influența în regiune.  Experții avertizează că regiunea va fi confruntată cu o destabilizare și mai mare datorită venirii armelor și a întăririi unei rețele afiliate CGRI care, potențial, poate organiza importante tulburări sectare.  „Este un țel pe care CGRI l-a căutat întotdeauna și caută în continuare să-l atingă“, declară Fathi al-Sa­yed, cercetător la Centrul Al-Sharq de studii regionale și strategice.  Scopul acestui culoar terestru ar fi impunerea unei hegemonii militare și politice asupra Irakului, Siriei și Libanului și, fără îndoială, va avea ca efect crearea de tulburări și conflicte în regiune.  Iranul a urmat pas cu pas finalizarea coridorului terestru și a pus în funcțiune și a susținut milițiile în Irak, Siria și Liban urmărind deschiderea spre Mediterana.Milițiile susținute de Iran sunt responsabile de vio­lențe ce alimentează sectarismul în aceste țări  explică general-maior Yahya Mohammed Ali, analist strategic și ofițer în retragere al armatei egiptene.